Drie goed waarop nuwe ouers moet fokus as hulle terugkeer werk toe - Jou Werk | Solidariteit WêreldJou Werk | Solidariteit Wêreld
Tuis › AF › Drie goed waarop nuwe ouers moet fokus as hulle terugkeer werk toe
Drie goed waarop nuwe ouers moet fokus as hulle terugkeer werk toe
Dinsdag | 30 April | 2019
Deur Anja van den Berg
Om 'n nuwe lewetjie in die wêreld te verwelkom, is 'n eenvoudige menslike realiteit. In vandag se wêreld van werk is die praktiese sy van nuwe ouers te word baie meer ingewikkeld.
Die oorgang van vroulike werknemer na moeder en dan na werkende moeder is 'n groot skuif in 'n vrou se lewe. Voorts het die Pew Research Center gevind dat vandag se werkende pa's net so waarskynlik as werkende ma's sal sê dat dit vir hulle 'n uitdaging is om om 'n balans tussen hul werk en gesinslewe te vind.
As dit kom by weer op dreef kom met die werk, sien die meeste nuwe ouers hulself nie in 'n positiewe lig nie. In plaas daarvan voel hulle skuldig, volgens die Pew Research Center se verslag.
Gewapen met professionele wenke, raad en brute vasberadenheid, doen ma's en pa's oral die onvermydelike balanseertoertjie om hul werk en lewe saam te smelt om 'n roetine te skep wat vir hul loopbane en gesinne werk. Aviva Wittenberg-Cox, skryfster van Seven Steps to Leading a Gender-Balanced Business, berei nuwe ouers voor vir die oorgang:
Ontwikkel jou selfgevoel deur in lyn te kom met jou maat
Dubbelloopbaanpaartjies moet 'n plan uitwerk vir 'n oorkoepelende gedeelde lewensvisie waarvan twee onderling versterkende loopbaanplanne deel vorm, sê Wittenberg-Cox. "As julle volhou om twee onafhanklike loopbaanpaaie te bestuur, loop julle die gevaar om mededingend eerder as medewerkend op te eindig. Dit word gewaarborg om vertoue dood te maak. Dis ook nie goed vir julle verhouding nie."
Wittenberg-Cox raai aan dat julle die antwoorde op die volgende vrae beantwoord:
Na watter soort loopbaan mik elkeen van julle?
Wat is die kort-, medium- en langtermyndoelwitte?
Wat is die loopbaanpatrone vir die volgende dekade vir elke bestaande loopbaan?
Stel die pas vas vir jou ─ en jou maat ─ vir die lang pad. As dit goed ontwerp is, kan julle albei alles kry ─ miskien nie albei terselfdertyd nie, of nie alles meteens nie.
Kommunikeer met jou baas maak stemming vir wat jy nodig het
As jy eers jou plan en jou pas met jou maat uitgeklaar het, is dit tyd om te begin werk aan 'n plan vir kommunikasie met jou hoof. Moenie van jou hoof verwag om jou innerlike gedagtes te verstaan of die onvermydelike konflikte op te los nie. Kom na vore met 'n pas, 'n plan en 'n oplossing. Moenie bang wees om vir fleksiewerkopsies te vra nie. Werk die regte werkpatroon uit: jy moet uit die kassie dink. Fleksiewerk beteken nie net deeltydse werk nie; dit kan veel meer as dit wees, soos:
vertraagde begin- of uitskeitye om jou in staat te stel om jou kinders by die skool op of af te laai;
slegs projekwerk sodat jy voltyds aan 'n projek kan werk en dan tyd af neem;
werk van die huis af; en
Wees bereid om iets ekstra aan jou werkgewer terug te gee wanneer jy kan, en maak seker jy maak 'n goeie besigheidsaak uit vir fleksiewerk.
Verstaan die korporatiewe kultuur (en daag dit uit)
Die stelsels en kulture van firmas neem vandag nog aan dat 24/7-, op-of-uit-, lineêre loopbane die verstekinstelling is. Dis die norm. Alles anders, met inbegrip van die 86% vroue tussen 40 en 44 wat kinders sal hê, is 'n afwyking waarvoor maatskappye teësinnig voorsiening maak. Sommige maatskappye het goeie beleide, maar ook bestuurders wat dit nie graag toepas nie. Maak seker dat jy die korporatiewe reëls van die spel in jou maatskappy ken.
Die oorgang na ouerskap is 'n enorme transformasie. Navorsing dui toenemend aan presies hoe sensitief en belangrik hierdie tydperk vir gesinne is. Met 'n bietjie kennis en versiendheid kan voornemende ouers en hul geliefdes beter vir die oorgang beplan.
Greater Good Magazine:
The Guardian: https://www.theguardian.com/careers/returning-to-work-after-children-advice
Harvard Business Review: https://hbr.org/2019/03/when-returning-to-work-new-parents-should-focus-on-3-things
Pew Research Centre: https://www.pewresearch.org/fact-tank/2015/04/01/working-mom-guilt-many-dads-feel-it-too/
Forbes: https://www.forbes.com/sites/marybethferrante/2019/01/18/newmoms-return-to-work/#330f33876190